Unes 3.000 persones omplen la plaça Paeria de Lleida per rebutjar la presó dels consellers destituïts - Teleponent
Inici Referèndum Unes 3.000 persones omplen la plaça Paeria de Lleida per rebutjar la...
Unes 3.000 persones omplen la plaça Paeria de Lleida per rebutjar la presó dels consellers destituïts
Els assistents també han tornat a reclamar l'alliberament immediat dels presidents d'Òmnium Cultural i de l'ANC
Unes 3.000 persones han omplert aquest vespre la plaça Paeria de Lleida per expressar el seu rotund rebuig a la decisió de la jutgessa d’enviar a presó els vuit consellers destituïts després d’haver declarat aquest dijous a l’Audiència Nacional. Els assistents han denunciat el “greu dèficit” democràtic de l’estat espanyol i han exigit la immediata posada en llibertat dels consellers com a representants “legítims” del poble de Catalunya, de la mateixa que l’alliberament dels presidents de l’ANC i d’Òmnium Cultural, Jordi Sànchez i Jordi Cuixart. “Llibertat, presos polítics”, “Puigdemont, president”, “no esteu sols” o “fora la justícia espanyola”, han estat algunes de les consignes que han cridat els participants. La concentració ha finalitzat amb la lectura del manifest unitari a càrrec de la professora d’Història Contemporània de la UdL i membre d’Òmnium Cultural, Antonieta Jarne, i amb el cant dels Segadors.
Article anteriorLamela envia els vuit consellers destituïts i Vila a diverses presons de Madrid
Article següentTallen durant una hora l’accés de l’AP-2 a Alfés i la C-12, a l’encreuament Maials-Flix-Seròs